U-I-289/02
Natisni
Opravilna št.:
U-I-289/02
Datum odločitve:
13. 2. 2003
ECLI:
ECLI:SI:USRS:2003:U.I.289.02
Akt:
Zakon o pravdnem postopku (Uradni list RS, št. 26/99 in 96/02) (ZPP), 141. čl.
Izrek:
Pobuda za začetek postopka za oceno ustavnosti 141. člena Zakona o pravdnem postopku (Uradni list RS, št. 26/99 in 96/02) se zavrže.
Evidenčni stavek:
Pobudnik svojega pravnega interesa z ničimer ne utemeljuje. Iz navedb v pobudi pa ni razvidno, kako naj bi izpodbijana ureditev posegala v pobudnikove pravice, pravne interese ali v njegov pravni položaj. Ker pobudnik ni izkazal, da bi se njegov pravni položaj z morebitno zanj ugodno odločbo izboljšal, je Ustavno sodišče njegovo pobudo zavrglo.
Geslo:
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mario Ban, Slovenska Bistrica
Datum vloge:
24. 7. 2002
Vrsta odločitve:
sklep
Vrsta rešitve:
zavrženje
Dokument:
US22078
Dokument v PDF obliki:
U-I-289-02.pdf
114 KB
Prenesite datoteko
U-I-289/02
13. 2. 2003
SKLEP
Ustavno sodišče je v postopku za preizkus pobude Maria Bana iz Slovenske Bistrice na seji dne 13. februarja 2003
sklenilo:
Pobuda za začetek postopka za oceno ustavnosti 141. člena Zakona o pravdnem postopku (Uradni list RS, št. 26/99 in 96/02) se zavrže.
Obrazložitev
1. Pobudnik izpodbija določbo Zakona o pravdnem postopku (v nadaljevanju ZPP), ki določa način vročanja sodnih pisanj. Meni, da je izpodbijana določba ZPP v neskladju z Ustavo, ker uzakonja lažno dejanje.
2. Pobudo za začetek postopka za oceno ustavnosti in zakonitosti lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 - v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti po ustaljeni sodni praksi Ustavnega sodišča neposreden in konkreten. Splošen in abstrakten pravni interes, ki bi ga imel kdorkoli, ne zadošča. Predpis mora neposredno posegati v lastne pravice, pravne interese oziroma pravni položaj pobudnika, ugoditev predlogu pa mora privesti do izboljšanja njegovega pravnega položaja.
3. Pobudnik svojega pravnega interesa z ničimer ne utemeljuje. Iz navedb v pobudi pa ni razvidno, kako naj bi izpodbijana ureditev posegala v pobudnikove pravice, pravne interese ali v njegov pravni položaj. Ker pobudnik ni izkazal, da bi se njegov pravni položaj z morebitno zanj ugodno odločbo izboljšal, je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica dr. Dragica Wedam Lukić ter sodnici in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.
Predsednica
dr. Dragica Wedam Lukić